SAMART เสนอขายหุ้นกู้ 2.5 พันลบ.อายุ 3,5 ปี ชูดอกเบี้ย 4.35%-4.8%
SAMART เสนอขายหุ้นกู้ 2.5 พันลบ.อายุ 3,5 ปี ชูดอกเบี้ย 4.35%-4.8%
25 พ.ค. 2558

บริษัท สามารถคอร์ปอเรชั่น จำกัด (มหาชน) หรือ SAMART เปิดเผยว่า บริษัทจะเสนอขายหุ้นกู้ของบริษัทวงเงิน 2,500 ล้านบาท แบ่งออกเป็น 2 ชุด ชุดที่ 1 มูลค่าไม่เกิน 1,250 ล้านบาท อายุ 3 ปี ครบกำหนดไถ่ถอนปี พ.ศ.2561 อัตราดอกเบี้ยคงที่ร้อยละ 4.35 ต่อปี ชำระดอกเบี้ยทุกๆ 3 เดือน และชุดที่ 2 มูลค่าไม่เกิน 1,250 ล้านบาท อายุ 5 ปี ครบกำหนดไถ่ถอนปี พ.ศ. 2563 อัตราดอกเบี้ยคงที่ร้อยละ 4.80 ต่อปี ชำระดอกเบี้ยทุกๆ 3 เดือน  
ทั้งนี้ บริษัทเสนอขายให้แก่นักลงทุนสถาบัน และ/ หรือ นักลงทุนรายใหญ่ ระยะเวลาระหว่างวันที่ 25-27 พ.ค.นี้ ผ่านธนาคารกรุงไทย และ ธนาคารกรุงเทพ ซึ่งเป็นผู้จัดการการจัดจำหน่าย โดยอันดับความน่าเชื่อถือของผู้ออกหุ้นกู้ BBB+ แนวโน้มอันดับเครดิต Stable โดยบริษัท ทริสเรทติ้ง จำกัด เมื่อวันที่ 20 เม.ย. 58 โดยมีวัตถุประสงค์ที่จะนำเงินจากการออกหุ้นกู้ครั้งนี้ไปชำระคืนเงินกู้ และ/หรือ เป็นเงินทุนหมุนเวียน